ஆரம்பித்துவிட்டான். வேட்டுச் சத்தம் கேட்டதும் , " எனக்கு மத்தாப்பு. " என்றாள் மங்கம்மாள். " எனக்கும்.... " என்றான் தம்பையா. " நம்ம கிட்ட அதுக்கெல்லாம் பணம் ஏது மங்கம்மா ? ராமசாமி பணக்காரன். அவனுக்குச் சரி , எவ்வளவு வேட்டுன்னாலும் போடுவான். " " ஊஹும் எனக்கு மத்தாப்பு... " என்று முரண்டு பண்ணினாள் மங்கம்மாள். " வம்பு பண்ணாதே. சொன்னாக் கேளு. மத்தாப்பு கொளுத்தினா வயிறு நிறையாதா ? காலையிலே உனக்கு தோசை சுட்டுத் தாரேன். நிறையச் சாப்பிடு , மத்தாப்பு எதுக்கு ? " மங்கம்மாள் தன் முரண்டை நிறுத்தவில்லை ; அழுவதுபோல்